சார்ம்ஸ் பார் (Charms Bar) இடத்தில் ஆக் ஷன் செண்டர் (Action Center): விண்டோஸ் 8 வெளியானபோது, அதனை வடிவமைத்தவர்கள் தாங்கள் தரும் மிக அருமையான வசதி என்று சார்ம்ஸ் பார் வசதியைக் குறிப்பிட்டனர். இது தொடு உணர் திரை உள்ள சிஸ்டங்களுக்குத் தான் சரியானதாக இருந்தது. டெஸ்க்டாப் கம்ப்யூட்டர் வைத்திருந்தவர்கள், இதனை அவ்வளவாகப் பயன்படுத்துவதே இல்லை. ஆனால், நாம் எதிர்பாராத நேரத்தில், இந்த சார்ம்ஸ் பார் தானாக எழுந்து வந்து இம்சை தருவதாகவே பயனாளர்கள் உணர்ந்தனர். எனவே, இது விண்டோஸ் 10 சிஸ்டத்தில் நீக்கப்பட்டுவிட்டது. அதனிடத்தில் Action Center தரப்பட்டுள்ளது. இங்கு இமெயில், ட்விட்டர், சிஸ்டம் குறித்த அறிவிப்புகள் மற்றும் பிற அப்ளிகேஷன் குறித்த தகவல்கள் கிடைக்கின்றன. இதனை நாம் வேண்டும் என்றால் பார்க்கவும், விரும்பாத நேரத்தில் அழுத்தி வைக்கவும் கீ தரப்பட்டுள்ளது.